Բարեւ Ձեզ: Շատ ծանր էր լսել Հայաստան հիմնադրամի տնօրենին վերագրվող մեղադրանքը, որովհետև դա միայն հաղորդագրություն չէր հերթական պաշտոնյայի ձեռամբ կատարված հանցագործության մասին; Եկեք ճշտենք հասցեն․ այս հանցագործությունը կատարվել է հայության վստահության հենքով ձևավորված Հայաստան հիմնադրամի հոգաբարձուների խորհրդի տանիքի ներքո։ Ապա տեսեք, թե ովքեր են ներկայացնում այդ խորհուրդը։ Ի վերջո Գլենդելի յոթնամյա թոթովախոս հայուհին իր դպրոցական խնայողությունների վերջին ցենտը վստահել է հենց այդ բարձրակոչում խորհրդին, որի անունից էլ ձևակերպվել են երկրաշարժի ավերակներին ու պատերազմի կարմիր շեմին կանգնած Հայաստանի կարիքները, որտեղ թեև չի երևում խաղադրույքի տողը, բայց դա բնավ չի մեղմում նողկանքի աստիճանը, որ ձգվում է պատերազմի հերոսի կեղծ մունդիրով գեներալից մինչև հայկական բոլոր ընտանիքներին բարեպաշտի կերպարով հայտնի հեռուստամարաթոնի հերոսը։ Գիտեք ինչն է վախեցնում․ համահայկական դժվար փողերի տնօրենը այն պաշտոնյաներից էր, որին վերընտրեց հեղափոխության իշխանությունը մաքուր նախկիններից ընտրելու բացառիկության սկզբունքով․ ստացվեց, հիմա մաքրել է պետք ոչ թե Հայաստան հիմնադրամը, այլ հոգաբարձուների խորհուրդը, այս ամգամ երևի առանց ավելորդ ձևապաշտության․․․ Հաջողություն: